ועדת הכנסת, כנסת 25, פרוטוקול מספר 8, 2023-01-23 00:00

אופיר כץ: אני מתכבד לפתוח את ישיבת ועדת הכנסת

אופיר כץ:  פניית יושב ראש ועדת חוקה, חוק ומשפט בדבר טענת נושא חדש בעת הדיון בהצעת חוק יסוד הכנסת (תיקון) (הפסקת חברות בכנסת של שר או סגן שר)

אופיר כץ:  חברת הכנסת לזימי, בבקשה

נעמה לזימי: הוראות חוק יסוד זה יחולו רק ביחס לחברי הכנסת המכהנים בממשלה שמספר השרים וסגני השרים המכהנים בה אינו עולה על 18 - נושא חשוב, ראוי בהחלט לדיון, אבל לחלוטין מהווה נושא חדש

נעמה לזימי:  סוגיית השרים וסגני השרים לא עלתה עד כה לתחולת החוק, לכן אני חושבת שצריך לדון בזה כנושא חדש על סדר היום

נעמה לזימי:  אני חושבת שלצד הסדרת החוק הנורבגי צריך גם להסדיר את סוגית כמות השרים בממשלה, בטח את כמות סגני השרים בממשלה

נעמה לזימי:  צריך להסתכל על זה מטעמים של ניהול הגיוני, תקין ונכון, לא רק מטעמים של כספי ציבור

נעמה לזימי:  זה מאפשר לנו לפתוח את כל סוגית החוק הנורבגי - זה עניין של הסדרה, לא עניין של סידורי נוחות לממשלה - כעניין של הפרדת רשויות במהות העמוקה של הפרדת הרשויות, דבר שאני אישית דווקא תומכת בו

נעמה לזימי:  הסעיף הזה ששם בתוך סל החקיקה גם את סוגית סגני השרים וגם את סוגית השרים, שתי סוגיות חשובות, חייב להיות נדון בנפרד כנושא בפני עצמו, לכן אני מביאה את ההסתייגות שלנו

נעמה לזימי:  אני אשמח להתייעצות סיעתית

ארבל אסטרחן:    מדובר בסעיף תחולה לחוק הנורבגי, לגבי גודל הממשלה שבה שרים או סגני שרים יכולים להפעיל את המנגנון הזה

ארבל אסטרחן:  לא מדובר, בעינינו, בנושא חדש, זה עניין שיכול להיכנס גם לחוק, ככל שהוועדה תרצה, וגם להיות מצורף כהסתייגות שעולה למליאה

ארבל אסטרחן:  אם הוועדה הזאת תחליט שכן מדובר בנושא חדש – מדובר בהסתייגות של סיעת יש עתיד – זה אומר שלא ניתן יהיה לצרף את זה כהסתייגות וזה לא יעלה למליאה

אופיר כץ: זה מפיל את ההסתייגות?     

ארבל אסטרחן: נכון

אופיר כץ: מי בעד?     

אופיר כץ: אושר

נעמה לזימי: רביזיה

אופיר כץ: אני מחדש את ישיבת ועדת הכנסת

אופיר כץ:  ביקש חבר הכנסת קריב לנמק במקום חברת הכנסת לזימי

גלעד קריב: האם אדוני היושב ראש מאפשר לי להפקיד את הנימוק בידי חברת הכנסת קארין אלהרר?     

אופיר כץ: בקשה

קארין אלהרר: כל השינויים שנערכו בחוק הקרוי "החוק הנורבגי", הם שינויים שנועדו לפתור קונסטלציה פוליטית

קארין אלהרר:  כשהצענו בוועדה עוד שינויים, לצערנו הם לא התקבלו

קארין אלהרר:  מדובר בשינויים משמעותיים, עניינים שאנחנו חושבים שיטיבו עם מעמדה של הכנסת

קארין אלהרר:  מדברים כל הזמן על חיזוק מעמדה של הכנסת בהשוואה למעמדה של הרשות השופטת, אבל אף אחד לא מדבר על הרשות המבצעת שגם ככה על פי השיטה הפרלמנטרית שלנו שולטת בכנסת באמצעות רוב פרלמנטרי

קארין אלהרר:        תראו, אנחנו באמת מאמינים שהממשלות רק הולכות ומתרבות ושיש מקום להתחיל ולצמצם אותן

קארין אלהרר:  חשבנו שאם כבר מגדילים ונותנים לעוד אנשים להצטרף לפעילות הציבורית המבורכת שלנו, לפחות לצמצם את הממשלה ל-18 שרים בממשלה ולהרחיב את מספר הח"כים, כדי שיהיה באמת מקום לשליחות ציבורית אמיתית של כולם

קארין אלהרר:  אני מבקשת התייעצות סיעתית

אופיר כץ: אני מחדש את הדיון

אופיר כץ:  מי בעד הרביזיה, מי נגד?     

אופיר כץ: הרביזיה לא אושרה